Virallinen lehti nro C 347 , 18/11/1996 s. 0140



A4-0322/96 Päätöslauselma EHTY:n toiminnallisesta talousarvioesityksestä vuodelle 1997 (SEK(96)0981 - C4-0359/96) Euroopan parlamentti, joka - ottaa huomioon komission esittämän EHTY:n toiminnallisen talousarvioesityksen vuodelle 1997 (SEK(96)0981 - C4-0359/96), - ottaa huomioon Euroopan unionin yleisen talousarvioesityksen (C4-0350/96), - ottaa huomioon EHTY:n neuvoa-antavan komitean 28. kesäkuuta 1995 päivätyn muistion EHTY:n perustamissopimuksen voimassaoloajan päättymiseen vuonna 2002 liittyvistä seikoista (EHTY 5262/4/95), - ottaa huomioon 18. heinäkuuta 1996 antamansa päätöslauselman komission tiedonannosta neuvostolle ja Euroopan parlamentille yhteisön terästeollisuuden rakenneuudistuksen aloittamisesta ((Kyseisen päivän istunnon pöytäkirja, osa II, kohta 7)), - ottaa huomioon budjettivaliokunnan mietinnön ja talous- ja raha-asioita sekä teollisuuspolitiikkaa käsittelevän valiokunnan ja sosiaali- ja työllisyysasiain valiokunnan lausunnot (A4-0322/96), A. ottaa huomioon, että komissio esittää EHTY:n toiminnallisen talousarvion parlamentin pyynnön mukaisesti hyvissä ajoin, jotta varmistettaisiin samanaikaisuus yleisen talousarvion ensimmäisen käsittelyn kanssa, B. ottaa huomioon, että EHTY:n toiminnallinen talousarvio esitetään pitäen mielessä, että EHTY:n perustamissopimuksen voimassaoloaika päättyy 23. heinäkuuta 2002, C. ottaa huomioon, että komissio esittää piakkoin tiedonannon perustamissopimuksen päättymiseen liittyvistä rahoitusvaikutuksista, erityisesti todennäköisten varausten tasosta vuonna 2002, D. katsoo, että EHTY:n perustamissopimuksen voimassaoloajan päättyessä sen soveltamiseksi toteutetut eri toimenpiteet eivät automaattisesti muutu tarpeettomiksi, ja näin ollen EHTY:n toimintojen «phasing in» -toiminta yleiseen talousarvioon on harkittava kattavasti ja siitä on tehtävä konkreettisia ehdotuksia samanaikaisesti «phasing out» -vaiheen kanssa, E. katsoo, että hiili- ja terästeollisuus ovat edelleen riippuvaisia markkinoiden kausittaisesta kehityksestä ja ne heijastavat itse pitkälti Euroopan ja maailman talouden suhdanteita ja että näin ollen ei voida sulkea pois sitä, että niiden on kohdattava uusia vaikeita taloudellisia tilanteita, F. katsoo, että pitkälti juuri EHTY:n perustamissopimuksessa annettujen varainhoito- ja talousarviomääräysten ansiosta on voitu lieventää voimakkaiden uudelleenjärjestelyjen dramaattisia sosiaalisia vaikutuksia näillä kahdella teollisuuden alalla, G. katsoo, että vaikka komission ennusteet ovat suhteellisen optimistisia yleisen talouden elpymisen suhteen, - EHTY:n toiminnat olisi nähtävä yhteisön BKT:n 2,4 prosentin reaalikasvun puitteissa (1,5 % vuonna 1996), - terästuotanto kasvoi 2,6 % vuonna 1995 vuoteen 1994 verrattuna ja se tullee vuonna 1996 kokemaan 1,7 %:n laskun vuoteen 1995 verrattuna eli se on vuonna 1997 lähes sama kuin vuonna 1995 ja alalta häviää todennäköisesti 9 000 työpaikkaa, - hiilen tuotanto jatkanee laskukehitystään ja ennakoitu väheneminen on 5 %, erityisesti tuonnin alettua vuonna 1995 ja sen ylitettyä ensimmäisen kerran sisäisen tuotannon (139 milj. tonnia vs. 137,5 milj. tonnia). Tuotanto tullee vähenemään 128,4 miljoonasta tonnista 122 miljoonaan tonniin, mistä aiheutuu noin 7 000 työpaikan menetys, ja tämän vuoksi on edelleen tarpeen turvautua EHTY:n perustamissopimuksessa määrättyihin toimenpiteisiin; 1. Toteaa, että komissio ehdottaa vuodelle 1997 EHTY:n toiminnalliseksi talousarvioksi 265,5 miljoonaa ecua eli 24,5 miljoonaa ecua enemmän kuin vuoden 1996 talousarviossa, mikä on ristiriidassa «phasing out» -vaiheen ja toiminnan vähenemisen kanssa; 2. Toteaa, että tarpeiden todellinen määrä on 172 miljoonaa ecua eikä 265,5 miljoonaa ecua ja näin ollen komissio sitoo tulojen ylijäämän varausmomenttiin 93,5 miljoonan ecun arvosta, mikä on lähes yhtä paljon kuin maksusta tuloina saadut varat, jotka ovat 95,4 miljoonaa ecua; 3. Panee merkille, että kaikkia tarpeita koskevia momentteja leikataan ja samaan aikaan varoja koskevat momentit kasvavat ja erityisesti sitoumusten peruuttamista koskeva momentti, joka on kasvanut 53,5 miljoonaan ecuun vuonna 1996 kirjatusta 39 miljoonasta, sekä edellisenä varainhoitovuonna käyttämättä jääneiden varojen momentti, joka lisättynä vuoden 1996 nettosaldon määrään oli yli 110 miljoonaa ecua eli enemmän kuin vuoden 1997 maksun tuottamien varojen pääasiallinen momentti; 4. Arvioi, että komission on sitouduttava pidentämään vuonna 1997 aina vuoteen 2002 asti ohjelmia, joihin se on tällä hetkellä sitoutunut ja jotka arvioidaan tuottaviksi, eikä sen pidä perustella tarpeiden leikkausta sillä, että useat toimet saadaan päätökseen sillä välin; 5. Toteaa menojen osalta, että komissio ehdottaa leikkauksia kaikkiin momentteihin paitsi yhteen, joka koskee tutkimuksen edistämistukea, jonka puitteissa teräsalan tutkimus saa eniten lisävaroja, kun taas hiilialan tutkimuksen varoja lisätään vähemmän ja sosiaalialan tutkimukseen ehdotetaan p.m.-merkintää; 6. Arvioi, että tällainen talousarvioesitys ei ole yhdensuuntainen niiden pyyntöjen kanssa, joita parlamentti on toistuvasti esittänyt erityisesti mukautusta varten myönnettävän ja tuotantosuunnan muuttamista varten myönnettävän EHTY:n tuen osalta, vaikka komission perustanaan käyttämä taloudellinen konteksti oikeuttaisi menot näillä aloilla; 7. Arvioi toisaalta, että komission esittämässä talousarvioesityksessä vallitsee epätasapaino varojen ja tarpeiden välillä ja että myöhemmin toteutettavaan rahoittamiseen varautuminen on talousarvion vuotuisen luonteen vastaista eikä komissio ole tähän mennessä pystynyt tekemään konkreettisia ehdotuksia «phasing in» -toimista; 8. Hyväksyy tämän päätöslauselman liitteenä olevan taulukon, jossa a) hyväksytään komission asettama 0,17 prosentin taso, mikä vastaa sen aikaisempaa päätöstä hyväksyä komission ehdotus progressiivisesta vähentämisestä, b) ehdotetaan menojen jakamisen muuttamista esitetyllä tavalla, c) ehdotetaan uutta menokohtaa, johon siirretään varoja varauksista, jotta voidaan luoda elin hoitamaan tutkimustoimintaa vuoden 2002 jälkeen; elin on järkevää luoda jo nyt, jotta siirtyminen on ylipäänsä mahdollista, d) ehdotetaan jäljellä olevan varauksen säilyttämistä tarkoituksena luoda alkurahasto, jotta luotaisiin yhteisön toimielinten poliittisen valvonnan ja budjettivalvonnan alaisuuteen elin, joka vuonna 2002 perisi EHTY:n jäljelle jääneet varat; 9. Muistuttaa, että komissio on parlamentille antamassaan julkilausumassa sitoutunut hyväksymään Euroopan parlamentin antamien lausuntojen sitovan luonteen toiminnallisen talousarvion ja erityisesti maksun osalta; 10. Pyytää näin ollen komissiota hyväksymään jäljempänä esitetyt ehdotukset; 11. Kehottaa puhemiestään välittämään komissiolle tämän päätöslauselman sekä päätökset maksutason vahvistamisesta ja EHTY:n toiminnallisen talousarvion vahvistamisesta vuodelle 1997. XXXG:\PV_SEANC\PROVISOI\ADOPTES\96-10-24.FI PE 252.724//PE 252.724 G:\PV_SEANC\PROVISOI\ADOPTES\96-10-24.FIEHTY:N TOIMINNALLINEN TALOUSARVIOESITYS VARAINHOITOVUODELLE 1997 Parlamentin ehdotukset >TABLE>